**Līgums Nr. 2016/**

## Rīgā, 2016.gada\_\_\_.maijā

Pamatojoties uz iepirkuma „Antivandālisma brīvdabas basketbola grozu piegāde un uzstādīšana LBS biedriem” (identifikācijas Nr. LBS 2016/1)” rezultātiem:

**Biedrība „Latvijas Basketbola Savienība”,** vienotais reģistrācijas Nr. 40008025619, juridiskā adrese Skanstes iela 54, Rīga, LV-1013, turpmāk tekstā – „Pasūtītājs”, kuru uz statūtu pamata pārstāv tās ģenerālsekretārs Edgars Šneps, un

**SIA „Sporta halle”**, vienotais reģistrācijas Nr.40003332710, juridiskā adrese Vietalvas iela 1, Rīga, turpmāk saukta „Izpildītājs”, kuru uz pilnvaras pamata pārstāv valdes priekšsēdētāja Kristīne Krūmiņa, no otras puses, turpmāk saukti arī kopā – Puses, atsevišķi – Puse,

noslēdz šādu līgumu, turpmāk tekstā „Līgums”:

**1. Līguma priekšmets**

1.1. PASŪTĪTĀJS uzdod, savukārt IZPILDĪTĀJS apņemas veikt antivandālisma brīvdabas basketbola grozu piegādi PASŪTĪTĀJA biedriem (turpmāk tekstā PRECE) un uzstādīšanu, saskaņā ar LĪGUMU un pielikumiem Nr.1 – Tehniskās specifikācija (tehniskais piedāvājums) uz 3 (trīs) lapām, un pielikumu Nr.2 – Finanšu piedāvājums uz 2 (divām) lapām, kas ir neatņemamas līguma sastāvdaļas.

**2. Pušu saistības**

2.1. IZPILDĪTĀJS apņemas:

2.1.1. nodrošināt LĪGUMA 1.1.punktā norādītās PRECES piegādi PASŪTĪTĀJAM 5 (piecu) darba dienu laikā no PASŪTĪTĀJA pieprasījuma saņemšanas brīža, saskaņā ar PASŪTĪTĀJA LĪGUMU un tehniskajā specifikācijā noteiktajām prasībām;

2.1.2. piegādājot PRECI, ievērot visas LR spēkā esošajos normatīvajos aktos noteiktās tehniskās, sanitārās, vides aizsardzības, ugunsdrošības u.c. prasības;

2.1.3. ar preču pavadzīmi nodot PRECI PASŪTĪTĀJAM;

2.1.4. kompensēt zaudējumus, kas PASŪTĪTĀJAM radušies IZPILDĪTĀJA vainas vai neuzmanības dēļ 10 (desmit) darba dienu laikā no pretenzijas nosūtīšanas dienas;

2.1.5. dot PRECEI 2 gadu garantiju;

2.2. PASŪTĪTĀJS apņemas:

2.2.1. ar preču pavadzīmi pieņemt PRECI, ja tā atbilst LĪGUMA nosacījumiem;

2.2.2.veikt LĪGUMĀ paredzētos maksājumus par PRECI, ja tā atbilst LĪGUMA un PRECES pieprasījumā noteiktajiem nosacījumiem.

2.3. PASŪTĪTĀJS ir tiesīgs vienpusēji atkāpties no LĪGUMA, ja PRECES nodošanas kavējums ir ilgāks par vienu mēnesi, par to vienu nedēļu iepriekš rakstiski brīdinot IZPILDĪTĀJU.

**3. Darbu nodošanas – pieņemšanas kārtība**

3.1. Par PRECES saņemšanu, kas atbilst LĪGUMA noteikumiem, tiek noformēts abu PUŠU parakstīts PRECES nodošanas - pieņemšanas akts.

3.2. PREČU nodošanas-pieņemšanas aktu saskaņo un paraksta LBS ģenerālsekretārs.

**4. Līgumcena un norēķinu kārtība**

4.1. Samaksa par LĪGUMĀ minēto PREČU saņemšanu tiek noteikta kopējā līgumcena, kas nepārsniedz EUR 39049,59 (trīsdesmit deviņi tūkstoši četrdesmit deviņi *euro* un 59 centi) bez pievienotās vērtības nodokļa.

4.2. Šī Līguma 4.1.punktā noteiktā Līguma summa ietver visas ar Līguma priekšmetā minētā Pakalpojuma saistītās izmaksas (montāža, transportēšana, noregulēšana, uzglabāšana, apkalpošana u.c.), kas nepieciešamas pilnīgai Pakalpojuma pabeigšanai.

4.3. Norēķini tiek veikti 15 (piecpadsmit) darba dienu laikā pēc abpusēja PREČU nodošanas-pieņemšanas akta parakstīšanas un IZPILDĪTĀJA rēķina saņemšanas.

4.4. Par maksājuma veikšanas dienu tiek uzskatīts datums, kurā to veicošā PUSE iesniegusi attiecīgu maksājuma uzdevumu to apkalpojošā kredītiestādē (bankas atzīme).

4.5. Pakalpojuma nekvalitatīvas izpildes gadījumos, trūkumu novēršana vai atkārtota Pakalpojuma sniegšana notiek par Izpildītāja līdzekļiem.

4.6. Pasūtītājs un Izpildītājs vienojas, ka Tehniskajā specifikācijā norādītais Pakalpojuma daudzums ir maksimālais plānotais daudzums un, ka Pasūtītājs, ņemot vērā objektīvus apstākļus, var pasūtīt Pakalpojumu atbilstoši reālajai nepieciešamībai arī par nepilnu apjomu, tādējādi paturot tiesības Līguma darbības laikā neizmantot visu Līguma kopējo summu.

**5. Pušu atbildība un strīdu atrisināšana**

5.1. Par līgumsaistību neizpildi vai nepilnīgu izpildi PUSES ir atbildīgas saskaņā ar LR spēkā esošajiem normatīvajiem aktiem un LĪGUMA nosacījumiem.

5.2. Par nepienācīgu saistību izpildi IZPILDĪTĀJS maksā PASŪTĪTĀJAM līgumsodu 5% (pieci procenti) no kopējās līgumcenas par katru pārkāpuma dienu, ko PASŪTĪTĀJS ir tiesīgs arī ieturēt no galīgā norēķina.

5.3. Līgumsoda samaksa neatbrīvo PUSES no saistību pienācīgas izpildes.

5.4. Jebkura maksājuma, kas izriet no LĪGUMA, samaksas kavējuma gadījumā, samaksu nesaņēmusī PUSE ir tiesīga piemērot otrai PUSEI līgumsodu 0,05% (nulle komats nulle pieci procenti) apmērā no maksājuma kavējuma summas par katru kavējuma dienu.

5.5. Visus ar LĪGUMA saistītos strīdus PUSES risina saskaņā ar Latvijas Republikā spēkā esošajiem normatīvajiem aktiem.

**6. Līguma darbības laiks, grozīšanas un laušanas kārtība**

6.1 LĪGUMS stājas spēkā ar tā parakstīšanas brīdi un ir spēkā līdz pilnīgai līguma saistību izpildei, bet ne vēlāk kā līdz 2016.gada 31.decembrim.

6.2. Izņemot LĪGUMA 6.3. punktā noteikto kārtību, LĪGUMU var lauzt PUSĒM vienojoties rakstveidā saskaņā ar Latvijas Republikā spēkā esošajiem normatīvajiem aktiem.

6.3. Gadījumā, ja IZPILDĪTĀJS nepienācīgi pilda savas saistības un pēc PASŪTĪTĀJA rakstveida brīdinājuma saņemšanas turpina tās nepildīt, PASŪTĪTĀJS ir tiesīgs vienpusējā kārtā lauzt LĪGUMU. LĪGUMS tiek uzskatīts par spēku zaudējušu datumā, kāds norādīts iepriekš nosūtītā paziņojumā. Šādā gadījumā IZPILDĪTĀJS atlīdzina PASŪTĪTĀJAM visus tiešos un netiešos zaudējumus, kā arī maksā līgumsodu 10% (desmit procentu) apmērā no kopējās līgumcenas 10 (desmit) darba dienu laikā pēc attiecīgā paziņojuma un rēķina saņemšanas. PASŪTĪTĀJS samaksā IZPILDĪTĀJAM tikai par tiem darbiem, kas ir pienācīgi izpildīti.

6.4. Neviena no PUSĒM neatbild par LĪGUMĀ noteikto saistību neizpildīšanu, ja tas noticis nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz vai nosaka citādu LĪGUMĀ paredzēto darbu izpildi.

6.5. Katra no PUSĒM 3 (trīs) dienu laikā informē otru PUSI par augstāk minētās nepārvaramās varas iestāšanos. PUSES vienojās par LĪGUMĀ noteikto termiņu pagarināšanu vai LĪGUMA izbeigšanu.

6.6. Visas izmaiņas un papildinājumi šajā Līgumā pēc tā parakstīšanas, noformējami rakstiski, pielikuma veidā, kuru paraksta abas PUSES un kurš kļūst par šī LĪGUMA neatņemamu sastāvdaļu ar tā parakstīšanas brīdi.

**7. Citi nosacījumi**

7.1. PASŪTĪTĀJA pārstāvis LĪGUMA izpildes laikā ir Baiba Streiča (tel. 67895975, e-pasts: baiba.streica@lbs.lv).

7.2. IZPILDĪTĀJA pārstāvis LĪGUMA izpildes laikā ir Kristīne Krūmiņa (tel. 67040731, e-pasts: kristine@sportahalle.lv).

7.3. Gadījumā, ja kāda no PUSĒM tiek reorganizēta, LĪGUMS paliek spēkā un tā noteikumi ir saistoši PUŠU saistību pārņēmējiem.

7.4. Ja kāds no LĪGUMA noteikumiem zaudē juridisko spēku, tad tas neietekmē citus LĪGUMA noteikumus.

7.5. LĪGUMS sastādīts latviešu valodā un sastāv no teksta daļas uz 3 (trīs) lapām, ar diviem pielikumiem uz 3 (trīs) lapām, 2 (divos) oriģināleksemplāros ar vienādu juridisko spēku, no kuriem viens atrodas pie IZPILDĪTĀJA un viens pie PASŪTĪTĀJA.

Pielikumā:

1. Tehniskā specifikācija/piedāvājums;
2. Finanšu piedāvājums.
3. **PUŠU PARAKSTI UN REKVIZĪTI**

|  |  |  |  |  |
| --- | --- | --- | --- | --- |
| **PASŪTĪTĀJS** | |  | **IZPILDĪTĀJS:** | |
| **Savienība:**  Biedrība „Latvijas Basketbola Savienība”  Reģ.nr. 40008025619  Skanstes iela 54, Rīga, Latvija, LV-1013  Banka: AS „Hansabanka”  Konta nr.: LV16HABA0551005328715  Ģenerālsekretārs  \_\_\_\_\_\_\_\_\_\_\_\_\_\_\_\_/ E.Šneps/ | | **Pretendents:**  SIA „Sporta halle”  Reģ. Nr.: 40003332710  Vietalvas iela 1, Rīga, LV-1009  Banka: SEB banka  Bankas kods: UNLALV2X  Konta Nr.: LV49UNLA0002007469340  Valdes priekšēdētāja  \_\_\_\_\_\_\_\_\_\_\_\_\_\_\_\_\_\_\_\_\_\_\_\_/K.Krūmiņa/ | | |